În general, se recomandă 2-3 porții de hrana uscata pe zi, împărțite pe două mese. Totuși, cantitatea de mâncare depinde de vârsta, dimensiunile, metabolismul și stilul de viață al patrupedului. Un cățel care face mișcare 2-3 ore pe zi (recomandarea pentru un Golden Retriever adult) are nevoie de mai multă mâncare decât un animal sedentar.
Cățeii cresc repede între 4 și 7 luni, perioadă în care sunt susceptibili la boli osoase. Este indicat să le oferi mâncare de calitate și o dietă cu un conținut redus de calorii, pentru a evita creșterea bruscă. Totodată, această rasă are un risc mai mare de obezitate, astfel că dieta hipocalorică ar trebui să acompanieze exercițiile fizice, atât de îndrăgite de patruped.
Rasa Golden Retriever este potrivită pentru familii care au copii mici. Dacă te ocupi de dresajul său, cățelul te va asculta și va fi prietenos cu alte animale și cu prietenii de familie. Acordă atenție dietei, deoarece alimentația și stilul de viață activ, în general, ajută la prevenirea unor afecțiuni specifice acestei rase.